കോണ്ഗ്രസ് അന്വേഷണസമിതിക്ക് മുന്നില് പരാതി പ്രവാഹം തിരുവനന്തപുരം: മൊഴിയെടുപ്പിെന്റ രണ്ടാംഘട്ടത്തിലും തെരഞ്ഞെടുപ്പ് പരാജയം സംബന്ധിച്ച കെ.പി.സി.സി അന്വേഷണസമിതിക്ക് മുന്നില് പരാതി പ്രവാഹം. കെ.എ. ചന്ദ്രന് അധ്യക്ഷനായ മൂന്നംഗ മേഖലസമിതിക്ക് മുന്നിലാണ് ജില്ലയില് മത്സരിച്ച് പരാജയെപ്പട്ട സ്ഥാനാര്ഥികളും മണ്ഡലം നേതാക്കളും പരാതി അറിയിച്ചത്. മിക്ക മണ്ഡലങ്ങളില്നിന്നും പരാതികള് ലഭിച്ചിട്ടുണ്ട്. സംഘടന ദൗര്ബല്യവും നേതാക്കളുടെ നിസ്സഹകരണവും മതിയായ പ്രവര്ത്തന ഏകോപനമില്ലായ്മയും മികവുള്ളവരെ സ്ഥാനാര്ഥിത്വത്തില്നിന്ന് മാറ്റിനിര്ത്തിയതും മിക്കയിടങ്ങളില്നിന്നും പരാതികളായി. എന്നാല്, നേതാക്കളെ അകറ്റുംവിധം നിലപാടെടുത്ത് പാര്ട്ടിയുടെ തോല്വിക്ക് വഴിയൊരുക്കിയ സ്ഥാനാര്ഥിക്കെതിരെ നടപടി വേണമെന്ന വേറിട്ട ആവശ്യമാണ് അരുവിക്കരയില്നിന്ന് ഉണ്ടായത്.തിരുവനന്തപുരം, നെടുമങ്ങാട്, കാട്ടാക്കട, വട്ടിയൂര്ക്കാവ്, പാറശ്ശാല മണ്ഡലങ്ങളില്നിന്ന് വ്യാപക പരാതികളാണ് സമിതി മുമ്ബാകെ എത്തിയത്. സംവരണ മണ്ഡലങ്ങളായ ആറ്റിങ്ങല്, ചിറയിന്കീഴ് എന്നിവിടങ്ങളില്നിന്ന് കാര്യമായ പരാതിയുണ്ടായില്ല. മുതിര്ന്ന നേതാക്കളും ഗ്രൂപ്പുകള്ക്കതീതമായി ഭാരവാഹികള് ഉള്പ്പെടെ പ്രാദേശിക നേതാക്കളും വേണ്ടവിധം പ്രചാരണത്തില് സഹകരിച്ചില്ലെന്ന ആക്ഷേപമാണ് പാറശ്ശാലയില്നിന്ന് ഉണ്ടായത്. അറുപതിലേറെ ബൂത്തുകളില് സംഘടനാസംവിധാനം നിശ്ചലമായിരുന്നെന്നും പ്രഖ്യാപനം വൈകിയതിനാല് ജനങ്ങള്ക്ക് മുന്നില് വേണ്ടവിധം സ്ഥാനാര്ഥിയെ അവതരിപ്പിക്കുന്നതില് പാര്ട്ടിക്ക് വീഴ്ച സംഭവിച്ചെന്നും വട്ടിയൂര്ക്കാവില്നിന്ന് പരാതി ഉയര്ന്നു. കാട്ടാക്കടയില് മുന് സ്പീക്കര് കൂടിയായ എന്. ശക്തന് പ്രചാരണത്തില് നിസ്സഹരിച്ചതായി സമിതിക്ക് മുന്നില് പരാതിയെത്തി. സ്ഥാനാര്ഥിയായിരുന്ന സിറ്റിങ് എം.എല്.എയുടെ ധിക്കാര സമീപനമാണ് തുടര്ച്ചയായി കോണ്ഗ്രസ് ജയിച്ചിരുന്ന അരുവിക്കരയിലെ പരാജയത്തിന് കാരണമായതെന്ന് ചിലര് സമിതിയെ അറിയിച്ചു. കെ. മുരളീധരന് ഒഴികെ ജില്ലയില് നിയമസഭ തെരഞ്ഞെടുപ്പില് മത്സരിച്ച സ്ഥാനാര്ഥികളെല്ലാം സമിതിയുടെ മുന്നിലെത്തിയിരുന്നു. ഇനി സമിതിയോഗം ചേര്ന്ന് റിപ്പോര്ട്ട് തയാറാക്കി കെ.പി.സി.സിക്ക് കൈമാറും.